Look At Her Now

Look At Her Now (անգլ. թարգմանաբար՝ «Նայիր նրան հիմա»), ամերիկացի երգչուհի Սելենա Գոմեսի երգը, որը թողարկվել է 2019 թվականի հոկտեմբերի 24-ին, Interscope Records լեյբլում։ Համարվում է Rare ալբոմի երկրորդ պաշտոնական սինգլը։ Երգի հեղինակներն են Սելենա Գոմեսը, Ջուլիա Մայքլզը, Ջասթին Թրանսերը և պրոդյուսեր Իեն Քըրքպատրիկը։ Երգը նկարագրվել է որպես «պարային» և փոփ։ Այլ կերպ, այս ժանրը կոչվում է դենս փոփ։ Երգը ընդգրկվել է ԱՄՆ-ի, Կանադայի, Չեխիայի, Հունաստանի, Էստոնիայի, Հունգարիայի, Իռլանդիայի, Մալայզիայի, Նորվեգիայի, Սինգապուրի, Սլովակիայի և Շվեյցարիայի Թոփ-20 հիթ-շքերթներում, ինչպես նաև Ավստրալիայում, Ավստրիայում, Նոր Զելանդիայում, Պորտուգալիայում և Մեծ Բրիտանիայում Թոփ-40 հիթ-շքերթներում։ Երգը դրական արձագանքներ է ստացել քննադատների կողմից, ընդ որում շատերը նշել են այն վստահությունը, որով Գոմեսը կատարում է ողջ երգը։


== Քննադատություն ==
Մեդլին Ռոթը MTV News-ից երգն անվանել է «թարմ մեղեդի», «լավատես, պարային թրեք»։ Ռոթը նաև գրել է, որ «երգը էր իր ճանապարհը հավաստիացրել է երկրպագուներին և իրեն, որ նա շարունակում է իր ճանապարհը ավելի ցնցող ձևով»։ Զակ Կազայերը Entertainment Tonight-ից հայտնել է, որ «վստահությունը ցույց է տալիս, որ կարելի է վերականգնել պառակտումից հետո»։ Rolling Stone ամսագրի հոդվածում Բրիթնի Սփանոսը ասել է, որ երգը լավատես է և ակումբային, այն «Lose You to Love Me» երգի շարունակությունն է։ Քրիս Մրֆին, «Vulture»-ի համար հոդվածում, Գոմեսին ներկայացրել է որպես աներևակայելի հայտնի աղջիկ, որը երգում է երրորդ անձի մասին, թե ինչպես է նա զգում իր աներևակայելի հայտնի նախկին ընկերոջ հետ բաժանվելը։ Մեջբերելով երգի խոսքերը՝ Մրֆին գրել է, որ Գոմեսը մտել է իր կյանքի նոր փուլ։ Լեյք Շացը Consequence of Sound-ից նշել է, որ երգը խրախուսում է ինքնասիրությունը և հաստատակամությունը։ Elle ամսագրից Ալիսա Բեյլին գրել է, որ երգը իրեն խաբող տղայի գրավիչ հայացքն էր։ Մայք Նայդը Idolator-ից գրել է, որ Գոմեսը երգում է եռացող բիտերի վրա և տոնում է իր հաստատակամությունը կործանարար բաժանումից հետո։ Մայքլ Լավ Մայքլը Paper Magazine ամսագրի համար նկարագրել է երգը որպես վստահ և որ դա ակումբային թարմացնող երգ է, MMM վարակիչ երգչախմբով, բիթը նկարագրել է որպես ուրախ և նվազագույն։ Elite Daily-ի Տինո Կոլոկատիսը գրել է, որ կրկներգը նվիրում է երկրպագուներին ինքնավստահություն, երգը անվանել է ոգեշնչող, ինչպես նաև գրել է, որ երգի տեքստը կստիպի ձեզ ասել «Այո՜ աղջիկ»։


== Երաժշտական տեսահոլովակ ==
Երաժշտական տեսահոլովակը և երգը թողարկվել են նույն օրը։ Տեսահոլովակում Սելենան է մի քանի պարողների հետ։ Գործողությունները տեղի են ունենում գունավոր վրանում։ Ինչպես «Lose You to Love Me» երգի երաժշտական տեսահոլովակը, այն նույնպես ամբողջությամբ նկարահանվել է iPhone 11 Pro բջջային հեռախոսով։ Ռեժիսորը եղել է Սոֆի Մյուլերը։ 2020 թվականի ապրիլի դրությամբ տեսահոլովակը ունի 158 միլիոն ավել դիտում յություբում։


== Կենդանի կատարումներ ==
Ինչպես «Lose You To Love Me» երգն, այնպես էլ «Look At Her Now» երգը, Սելենան ներկայացվել է 2019 թվականի նոյեմբերի 24-ին 2019 American Music Awards-ում։


== Դիրքը հիթ-շքերթներում ==
Թողարկումից մեկ օր անց երգը հայտնվել է Billboard Bubbling Under Hot 100 Singles հիթ-շքերթի 3-րդ հորիզոնականում, իսկ մեկ շաբաթ անց ամերիկյան Billboard Hot 100-ում ընդգրկվել է 27 համարի ներքո։ Նույն շաբաթ երգը դեբյուտացվել է Մեծ Բրիտանիայում՝ 26 համարի և Ավստրալիայում 29 համարի ներքո։ Երգը ընդգրկվել է Կանադայի, Իռլանդիայի, Նորվեգիայի, Սինգապուրի և Շվեյցարիայի հիթ-շքերթների «Թոփ 20»  ցանկում։


== Հիթ-շքերթներ ==


== Թողարկման պատմություն ==


== Ծանոթագրություններ ==